|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | PRAVI JE JUNAK OPREZAN PJEŠAK | | |
| NASTAVNI SADRŽAJ: | PJEVANJE I POKRET, pjesma SEMAFOR, slušanje PLES SABLJI | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SIGURNO U PROMETU**  **Opis aktivnosti**  Krenuvši u školu, dijete stječe jednu od prvih spoznaja o ponašanju u prometu. Učiteljica/učitelj usmjerava razgovor na temu prometa: Postoji li semafor na vašem putu do škole? Mislite li da možda postoji mjesto gdje bi semafor trebao biti, a nema ga? Pomaže li vam netko da prijeđete cestu? Osjećate li se ugroženima u prometu? Pomažete li vi nekome? Smijete li pretrčavati cestu čak i na mjestu gdje je semafor ili zebra? Učiteljica/učitelj učenicima sugerira da se na putu od kuće do škole drže u skupinama te tako prelaze cestu. | **OŠ HJ** - A. 1. 1; A. 1. 2; A. 1. 5; B. 1. 1;  B. 1. 2.  **PID OŠ**  - A. 1. 3; B.1. 3; C. 1. 2.  **UKU** - A. 1. 2; A. 1. 4; B. 1.1: B. 1. 4;  C. 1. 2; C. 1. 3.  **OSR** ­- A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. ZVUK KOJI NAS OKRUŽUJE**  **Opis aktivnosti**  OPONAŠAJ ZVUKOVE U PROMETU KOJE ČUJEŠ NA PUTU DO ŠKOLE. KORISTI TIJELO I GLAS.  Učenici se prisjećaju zvukova koji ih okružuju dok su u prometu. Mogu biti podijeljeni u skupine ili zadatak izvršavati individualno. Učiteljica/učitelj predlaže učenicima da imitiraju zvukove prijevoznih sredstava (auto, autobus, vlak), zvuk koraka pješaka (starci, omladina, djeca), zvuk s gradilišta uz cestu, zvukove iz parka ili kafića tj. zvukove koji ih prate na njihovom putu od i do škole. |
| **III. PJEVAJMO PJESMU *SEMAFOR***  **Opis aktivnosti**  Pjesmu Ljiljane Goran, *Semafor*,učenici uče pjevati po sluhu. Učiteljica/učitelj pjeva pjesmu u cijelosti, a učenici je ponavljaju za njom/njim. Kako bi što bolje usvojili tekst i melodiju pjesme, dobro je podijeliti ih u dvije velike skupine koje po frazama naizmjenično ponavljaju pjesmu za učiteljicom/učiteljem. Kako bi učenici osjetili puls pjesme, zamišljaju svoj put od kuće do škole. Mogu se kretati uz pjevanje u skupinama u kojima i inače dolaze u školu. U zadnjem stihu pjesme na riječ *stoj* polovinska pauza označava zaustavljanje pred semaforom. Učenici staju i u mirnom stavu otpjevaju stih do kraja, glumeći kako su stali ispred semafora.  SEMAFOR  NA UGLU NAŠE ULICE  SEMAFOR STALNO STOJI  KADA SMIJEŠ PRELAZITI  VIDIŠ PO ZELENOJ BOJI.  CRVENO, ZELENO  UVIJEK DOBRO PAZI  JER KAD VIDIŠ CRVENO  STOJ!DA TE ŠTO NE ZGAZI. |
| **IV. RAZORUŽAJ ME GLAZBOM**  **Opis aktivnosti**  ARAM HAČATURIJAN: PLES SABLJI, GAJANE  Početak skladbe, njen intenzivan ritam i veliki forte u puhačima, učenici označuju kao veliku žurbu po cesti - neka se užurbano kreću u svim smjerovima. U srednjem dijelu skladbe, koji ima više lirski karakter, neka se spontano dvoje i dvoje uhvate za ruke te bez većeg intenziteta hodaju te polaganijim korakom prate skladbu. U završnom dijelu neka ponovno užurbanim korakom stignu do kraja skladbe.  Tko želi neka ispriča priču sa svoga puta.  Učiteljica/učitelj ih pita misle li da skladbu izvodi jedno glazbalo ili više njih. |