|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, pjesma MLIN, slušanje EDVARD GRIEG: U PEĆINI GORSKOG KRALJA | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. PJEVAJMO PJESMU *MLIN***  **Opis aktivnosti**  U postupku učenja pjesme *Mlin* najbolje je da učiteljica/učitelj pjeva pjesmu sama/sam uz matricu ili karaoke ovisno o tehničkoj opremljenosti razreda. Učenici pjesmu ponavljaju za učiteljicom/učiteljem također uz matricu ili karaoke. Pjesma se uči po sluhu, metodom ponavljanja duljih fraza. Kako bi učenici bolje intonirali te tako točno slijedili melodijsku liniju, neka pjesmu pjevaju uz glazbenu matricu. Ako netko od učenika već poznaje i zna pjevati pjesmu, dobro je iskoristiti njegovo znanje. Učiteljica/učitelj upozorava učenike neka prirodno otvaraju usta dok pjevaju, kao u govoru, no pritom treba paziti da ne pribjegnu jakom karikiranom otvaranju usta.  Kada su učenici naučili tekst pjesme, učiteljica/učitelj ih dijeli u dva zasebna kola. Učenici se međusobno uhvate za ruke i formiraju unutarnje i vanjsko kolo. Pjevanje pjesme može se organizirati uz kretanje tako da učenici pjevaju zajedno, ali se kreću nasuprotno u kolima.  MLIN  MLIN NA VODI PJESMU PJEVA,  KLIPI-KLIPI, KLIPI-KLAP.  MALI MIŠO MLINAR PRAVI, 2X  BRAŠNO MELJE NOĆ I DAN.  HITRO MELJI, MIŠO REČE  KLIPI-KLIPI, KLIPI-KLAP.  MAMICA ĆE KOLAČ PEĆI, 2X  MEKAN, SLADAK, UKUSAN. | **OŠ HJ** - A. 1. 1; A. 1. 5; B. 1. 2.  **PID OŠ**  - A. 1. 3.  **UKU** - A. 1. 2; A. 1. 4; B. 1.1: B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4;  C.1.1.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** -A. 1. 3; A. 1. 2. |
| **II. KLOPOTANJE MLINSKOG KOLA**  **Opis aktivnosti**  Učenici su podijeljeni u dvije skupine. Jedna skupina pjeva pjesmu, dok je druga prati tjeloglazbom ili glazbalima na način da imitira klopotanje mlinskog kola, dočara zvuk vode - potoka, šume - livade i svega što bi se po njihovom mišljenju moglo čuti u blizini mlina. Sporadično padanje žira, šum vjetra, ptice i sl. Nakon jedne izvedbe, skupine mijenjaju uloge. |
| **III. I TIJELOM MOŽETE ISPRIČATI PRIČU**  **Opis aktivnosti**  EDVARD GRIEG, U PEĆINI GORSKOGA KRALJA  USPOREDI BRZINU GLAZBE NA POČETKU I NA KRAJU SKLADBE. POČINJE LI GLAZBA TIHO ILI GLASNO? KAKO ZAVRŠAVA?  TIJELOM ISPRIČAJTE PRIČU.  Učenici slušaju skladbu. Ovisno o interesima učenika, skladba se može slušati kroz priču koju su učenici sami osmislili slušajući skladbu. Skladba počinje tiho i sporo – učenici se na koljenima skroz pognuti šuljaju kroz razred kao da se od nekoga skrivaju, zatim gledaju oko sebe i na prstima se šuljaju razredom. Kako skladba teče dalje, sve se više i više dižu. Prije dramatskih pauza mogu skočiti visoko ili pasti na pod. Teme za priče uz skladbu pronađite u dinosaurima, lovu na divlje, životinje, Indijancima ili slično. Za slušanje ove skladbe ključna je improvizacija pokretom u skladu s glazbom. Nije potrebno uključivanje učiteljice/učitelja u pokret osmišljenom koreografijom, već samo poticaj na kretanje uz glazbu, a ilustracija u udžbeniku samo je prijedlog koji se može mnogostruko razraditi ili osmisliti novi. |