|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | U MAJČINU ZAGRLJAJU | | |
| NASTAVNI SADRŽAJ: | PJEVANJE: *Čestitka majčici*  SVIRANJE: pratnja pjesmi *Čestitka majčici* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| 1. **IZRECI LJUBAV**   **Opis aktivnosti**  Ovaj se sat tematski veže uz obilježavanje *Majčina dana*. Učiteljica/učitelj s učenicima razgovara o tome kako će oni majkama čestitati majčin dan. Poljupcem, cvijećem, lijepim riječima ili nečim drugim?  Neka svaki učenik osmisli jednu kratku rečenicu koju će odsvirati štapićima. Učiteljica/učitelj im pomaže tako što im govori da će štapićima svirati slogove rečenice, kao u razbrajanju brojalicom. Ako učenici ne mogu sami smisliti rečenicu, neka to slobodno učine u paru te je također i sviraju u paru.  U JEDNOJ REČENICI OSMISLI ČESTITKU ZA SVE MAME. ODSVIRAJ JE.  Kada su rečenicu izveli glazbalima neka je izgovore.  IZGOVORI JE.  Na kraju zadatka neka odgovore na pitanje:  JE LI LJEPŠE ZVUČALA IZREČENA RIJEČIMA ILI IZVEDENA ZVUKOM GLAZBALA? | **OŠ HJ** - A. 1. 1; A.1.2; A.1.4.  **PID OŠ**  - A. 1. 3; C.1.1.  **UKU** – A. 1. 2; A. 1. 4; B. 1.1: B. 1. 4; C. 1. 2; C. 1. 3; C.1.4.  **OSR** - A. 1. 2; A. 1. 3; A. 1. 4.  **GOO** - A. 1. 1; A. 1. 2.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. POKLONI MAMI PJESMU**  **Opis aktivnosti**  Pjesmu *Čestitka majčici* učenici uče pjevati uz pokret. Neka učenici stanu u dva kola, unutarnje i vanjsko.  ***ČESTITKA MAJČICI***  ISPRED NAŠE KUĆICE  CVIJEĆE JE U CVATU,  SUNAŠCE GA MILUJE,  KUPA GA U ZLATU.  Dok pjevaju navedeni tekst i prvih osam taktova, neka prvi dio pjesme naglase tako da jednom potapšaju koljena i dva puta zapucketaju prstima. Tako će naglasiti trodobnost prvog dijela pjesme.  Kod promjene mjere i izvođenja sljedećih osam taktova, neka se brzo uhvate za ruke i vrte vanjski krug u jednom, a unutarnji u drugom smjeru. Osim promjene mjere dolazi i do promjene tempa koje će na ovaj način naglasiti.  NABRALI SMO KITICU  NAJLJEPŠEGA CVIJEĆA,  DAT ĆEMO GA MAJČICI,  NEK’ JE PRATI SREĆA.  Kod druge, odnosno treće kitice ponavljaju pokrete jednako kao kod prve kitice.  SRCA SU NAM PREPUNA  VELIKOG VESELJA,  U SVAKOME CVJETIĆU,  IMA MNOGO ŽELJA.  **Pripjev**  BIT ĆEMO TI MAJČICE  UTJEHA I NADA,  UVIJEK ĆE TE VOLJETI  NAŠA SRCA MLADA. |
| **III. LAKO JE SVIRATI, KADA PRIJATELJI PJEVAJU**  **Opis aktivnosti**  Kad su učenici usvojili pjesmu, napravite i malu ritamsku pratnju – improvizaciju.  Učiteljica/učitelj učenike dijeli u dvije skupine. Dok prva skupina pjeva, druga je prati glazbalima i obrnuto kako bi se naglasila promjenu s trodobnosti na četverodobnost mjere. Učiteljica/učitelj pomaže učenicima kod sviranja na prvu dobu trodobne mjere da bi učenici na vrijeme odsvirali tešku dobu. Budući da se radi o improvizaciji, treba izbjegavati glazbala prodornoga zvuka kao što su činele i trokutići da u slučaju pogrešnog sviranja ne bi ometali ostale u pjevanju. |  |