|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | BIM-BAM-BUS! | | |
| NASTAVNI SADRŽAJ: | PJEVANJE I POKRET; *Bim-Bam-Bus*; brojalica *Jedan, dva, to sam ja*  SLUŠANJE: Chuck Berry *Johnny B. Goode*; Stanley Myers: *Cavatina* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. U DOBROM RASPOLOŽENJU**  **Opis aktivnosti**  CHUCK BERRY: JOHNNY B. GOODE  STANLEY MYERS: CAVATINA  PO ČEMU SE RAZLIKUJU OVE DVIJE SKLADBE? KOJA VAM SE MELODIJA VIŠE SVIĐA? MOŽETE LI JE PJEVUŠITI?  TKO SVE SUDJELUJE U IZVEDBI? KOJE GLAZBALO SVIRA GLAVNU MELODIJU, A KOJA GA PRA E?  Slušanje rock and roll pjesme *Johnny B. Goode.* Učiteljica/učitelj govori učenicima da se radi o zabavnoj glazbi, rock and rollu, a zatim im postavlja pitanja: Je li skladba, vesela ili tužna? Biste li uz nju radije zaplesali ili sanjarili? Koje je glazbalo u skladbi solističko? Obratite pozornost na gitarističke solo dionice. Učenike treba poticati na pokret uz glazbu kako bi i na takav način doživjeli glazbeno djelo. Ako postoji mogućnosti, neka učenici prema osobnim afinitetima slobodno zaplešu uz skladbu.  Uspoređivanje rock and roll skladbe s *Cavatinom*. Učiteljica/učitelj postavlja jednaka pitanja kao kod prethodne skladbe, potom usmjerava pažnju učenika na fotografije u udžbeniku te ih potiče na opisivanje situacija u kojima su slušali električnu ili klasičnu gitaru. (Poznajete li nekoga tko svira električnu ili klasičnu gitaru? Opišite zvuk klasične i električne gitare.)  Na kraju se učenici dijele u dvije skupine, onu kojima se više sviđa primjer zabavne glazbe i one koji su više uživali u klasičnoj glazbi. Unutar skupine neka pronađu argumente i predoče ih suprotnim stranama.  Osim predloženih glazbenih primjera mogu se odabrati i slične kako bi učenici upoznali vrijedna glazbena djela zabavne i klasične glazbe. | **OŠ HJ** - A. 1. 1; A. 1. 2; A. 1. 5;  A. 1. 7.  **PID OŠ**  - A. 1. 3.  **UKU** - A. 1. 2; A. 1. 4; B. 1. 1;  B. 1. 4; C. 1. 2; C. 1. 3; D.1.2.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. SVA LICA BROJALICA**  **Opis aktivnosti**  RAZBROJITE SE U KRUGU UZ BROJALICU. TKO ISPADNE UZIMA GLAZBALO I SVIRA RITAM UZ RAZBRAJANJE  JEDAN, DVA, TO SAM JA.  TRI, ČETIRI, POSEKIRI.  PET, ŠEST, DO NEBES’.  SEDAM, OSAM, NE ZNAM TKO SAM.  DEVET, DESET, TI SI MALI, CRNI PESEK.  Osim bubnja mogu se koristiti dvije olovke kojima će učenici svirati u okomitom položaju po klupi ili knjizi koja je na klupi, ako želite da zvuk bude mekši. Sjetite se i nekih ostalih brojalica kojima ćete ovaj puta svirati ritam. |
| **III. RAZVEDRI DUH I POKRENI TIJELO**  **Opis aktivnosti**  *Bim-bam*, glazbena igra  BIM BAM BIM BAM BIRI BIRI BAM  BIRI BAM BIRI BIRI BAM BIM BAM. 2X  BIM BAM BIRI BIRI BAM  BIRI BAM BIRI BIRI BAM BIM BAM. 2X  Ova je metodička pjesmica vrlo interesantna zbog svoje povezanosti i koordinacije ruku, tijela i teksta. Učiteljica/učitelj učenicima objašnjava tri pokreta (zvuka) koja koriste uvijek vezane uz istu riječ: Svaki puta kada izgovorite riječ BIM trebate pljesnuti, pucketati prstima kod riječi BAM i tapšati koljena kod riječi BIRI. Krenite od polaganijeg, prema sve bržem izvođenju pjesme. Na neki način možemo reći da rukama zorno prikazujemo tekst.  Kao podršku učenju pjesmice koristite video zapis na Profil-Klettovoj platformi jer će djeca gledajući video lakše usvojiti pokrete. |  |