|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | SVAKO SLOVO NEŠTO NOVO! | | |
| NASTAVNI SADRŽAJ: | PJEVANJE I POKRET: *Združena slova*,  SVIRANJE: brojalica *A, be, ce, de* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SVA LICA BROJALICA**  **Opis aktivnosti**  KOJA STE SVE SLOVA DO SADA NAUČILI?  Učenici su podijeljeni u dvije skupine. Jedna skupina ima def, a druga štapiće. Osim uz predložene štapiće i def, brojalica se može izvesti i uz ostala glazbala ili tjeloglazbu. Kada su učenici usvojili naizmjenično sviranje štapićima i defom, na svaki slog sviraju po dva puta ili svaki red drugim glazbalom.  Brojalica će zvučati interesantno i imati različite naglaske ako su učenici, neovisno o glazbenoj dobi, podijeljeni u tri skupine glazbala - činele, štapići i def.  Neka učenici uvijek istim redoslijedom na svaki slog sviraju naizmjenično činele, štapiće i def – na taj se način ostvaruje vrlo interesantna zvukovna slika.  IZVEDITE BROJALICU UZ GLAZBENE ŠTAPIĆE I DEF.    A, BE, CE, DE,    MA ČKA PRE DE    MI ŠA MO TA    PRE KO PLO TA. | **OŠ HJ** - A. 1. 1; A. 1. 7; B. 1. 1;  C. 1. 1.  **UKU** - A. 1. 2; A. 1. 4; B. 1. 1; B. 1. 4; C. 1. 2; C. 1. 3;  D. 1. 2.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1.  **ODR** - A. 1. 1; C. 1. 2.  **IKT** -A. 2. 3; A. 1. 2. |
| **II. TISKANA ILI PISANA SLOVA?**  **Opis aktivnosti**  Pjesma se uči po sluhu, metodom ponavljanja duljih fraza. Uz svaku kiticu u udžbeniku predloženo je i slovo stilizirano tijelom. Osim prijedloga iz knjige, učenici mogu i sami predložiti rješenja za pojedina slova, kako bi učenje pjesme bilo što interesantnije.  ZDRUŽENA SLOVA   1. JEDNO SLOVO H, H, H, OSTALO JE SAMO.   ŽALOSNO JE BILO, TO SVI DOBRO ZNAMO. 2X   1. POŠLO NA PUT H, H, H, TRAŽILO JE DRUGA.   LUTALO JE SVUDA, SHRVALA GA TUGA. 2X   1. NA TOM PUTU H, H, H, SUSRELO JE O, O, O,   SKUPA POŠLI VESELO HO-HO, HO-HO, HO-HO, HO. 2X   1. PRIŠLO IM JE SLOVO A, PA SU TROJE NEK’ SE ZNA   SVA JE DRUŽBA VESELA HO-HO, HO-HO, HA-HA, HA-HA. 2X   1. PRIŠLO IM JE SLOVO I, PA SU SADA ČETIRI,   RADOSNI I VESELI HO-HO, HA-HA, HI-HI, HI! 2X |
| **III. ZAUVIJEK PRIJATELJI**  **Opis aktivnosti**  Ponavljanje ili daljnje učenje pjesme učenici izvode uz pokret. Podijeljeni su u četiri skupine, svaka je skupina jedno slovo H, O, A, I. Zadatak je pokretom popratiti tekst (zbivanja u pjesmi) na način da se u svakoj novoj kitici pridružuje po jedno novo slovo tj. skupina.  Prvo na put kreće skupina koju čine slova H. Učenici se kreću samostalno po razredu. Početkom treće kitice, svakom slovu H pridružuje se po jedno iz skupine O i, držeći se za ruke, koračaju razredom. Početkom četvrte kitice pridružuje im se slovo A i sada, kao troje koji se zajedno drže za ruke, koračaju razredom. Početkom pete kitice pridružuju im se učenici iz skupine I pa, držeći se za ruke, sada po četvero u skupini, dalje kreću razredom. Dok čekaju svoj red za šetnju razredom, neka tjeloglazbom ozvuče pjevanje pjesme tj. kretanje prijatelja.  Na kraju pjevanja može ih se pitati radi li se u pjesmi o učenju abecede ili se iza ovih slova i teksta krije nešto drugo, kao što je druženje s prijateljima s kojima je uz smijeh i njihovo dobro društvo sve lakše i jednostavnije. |  |