|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVE BOJE PROLJEĆA | | |
| NASTAVNI SADRŽAJ: | PJEVANJE I POKRET: glazbena igra *Čvorak*  SLUŠANJE: *Valcer cvijeća* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. POLETI I PRELETI U TROČETVRTINSKOM TAKTU**  **Opis aktivnosti**  Kako bi se kod učenika osvijestila trodobnost i potaknulo ih se na ples, ponavljaju stilizirani valcer s prethodnog sata uz *Valcer cvijeća.*  Učenici su podijeljeni u parove i pokušavaju se skladno kretati jedan korak desno pa lijevo u stranu, uvijek privlačeći drugu nogu onoj koja je napravila korak. Ne zaboravite na rotaciju od 360 stupnjeva u osi svakog para plesača. Učenicima koji su svladali pravilni korak tj. kretanje na prvu tešku dobu valcera, učiteljica/učitelj objašnjava neka ubace i dva laka koraka između svake teške dobe.  Može se organizirati i malo natjecanje s brojevima na leđima i komisijom koja će odabrati najbolji par plesača. | **OŠ HJ** - A. 1. 1; A. 1. 5; B. 1. 1;  C. 1. 2.  **PID OŠ**  - A. 1. 3.  **UKU** – A. 1. 2; A. 1. 4; B. 1. 1; B. 1. 4; C. 1. 2; C. 1. 3; D.1.2.  **OSR** - A. 1. 2; A. 1. 3; A. 1. 4.  **GOO** - A. 1. 1; A. 1. 2; B. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II.**  **GLAZBENA IGRA ČVORAK**  **Opis aktivnosti**  ČVORAK  ČVORAK, ČVORAK SLUŠAJ SADA  KAKO PJEVA NAŠA MLADA!  HAJD’ POGODI TKO JE TO PA ĆEŠ IĆI NA MJESTO.  HAJD’ POGODI TKO JE TO PA ĆEŠ IĆI NA MJESTO.  JESTE LI USPJEŠNO PRERUŠILI GLAS?  PJEVAJTE I KREĆITE SE U KOLU.  JEDAN UČENIK STOJI U SREDINI KOLA S POVEZOM NA OČIMA.  SLUŠAJTE GLAS I POGODITE TKO JE ISPRED VAS.  Učenici stoje u krugu držeći se za ruke. Učiteljica/učitelj odabire dvoje učenika. Jedan učenik stane u sredinu kruga s povezom na očima, dok je drugi s vanjske strane kruga. Učenici se kreću po zamišljenoj kružnici pjevajući pjesmu. Kada su završili pjevanje prvog dijela pjesme, samo jedan učenik, kojega je potajno (dotaknuvši ga po ramenu) odabrao učenik s vanjske strane kruga, nastavlja pjevati HAJD’ POGODI TKO JE TO PA ĆEŠ IĆI NA MJESTO. Učenik iz sredine kruga bi na temelju pjevanja trebao pogoditi o kojem se učeniku iz razreda radi. Ako je pogodio o kojem se učeniku radi, ide na njegovo mjesto, a učenik kojeg je on otkrio staje u krug.  Ako želite da igra bude dinamičnija, izmjenjujte igrače iz sredine kruga bez obzira jesu li izvršili zadatak (pogodili o kome se radi) ili ne. Učenika s vanjske strane kruga, koji zadaje tko će biti tajnoviti pjevač, ne morate mijenjati. |
| **III**. **SVIRAJ KAKO PLEŠEM**  **Opis aktivnosti**  Ako su učenici na prethodnom satu zaigrali igru *Pleši kako sviram,* sada slijedi njena modificirana verzija S*viraj kako plešem*. Učiteljica/učitelj odabire jednog učenika koji se nalazi u sredini kruga. Dok on svira glazbalo koje je odabrao, ostali pokretima prate i prikazuju doživljaj njegova sviranja. Ako u razredu imate mali metalofon, a učenik svira npr. duboke i duge tonove, oni se mogu prikazati teškim, sporim koracima. Glissando (leteći odsvirani ljestvični tonovi od jako dubokih do jako visokih) naviše i naniže može se prikazati okretima oko svoje osi. Na visoke tonove i tonove kratkoga trajanja učenici mogu skakutati sitnim koracima ili zvuk prikazati različitim manjim pokretima tijela. *Sviraj kako plešem* ima obrnute zadatke od *Pleši kako sviram*. |  |