|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | PRAVI JE JUNAK OPREZAN PJEŠAK | | |
| NASTAVNI SADRŽAJ: | PJEVANJE I POKRET, pjesma SEMAFOR, glazbena igra SEMAFOR | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. PRIJEĐIMO SIGURNO CESTU**  **Opis aktivnosti**  Učenici, vođeni učiteljicom/učiteljem, ponavljaju pjesmu *Semafor* koju su naučili na prethodnom satu. Nakon ponavljanja pjesme, učenici se dijele u skupine - jedna skupina predstavlja pješake (odrasle), druga automobile, treća djecu. Dok pjevaju pjesmu, učenici se kreću razredom svatko u svojoj ulozi, pritom je važno međusobno uvažavanje prometnih pravila. Neka automobili stanu kada pješaci žele preći cestu, a odrasli pomognu djeci preći prometnicu.  Kretanje se može ograničiti, tj. usmjeriti, prometnim znakovima koji su prethodno pripremljeni kod kuće, na satu likovne kulture ili prirode i društva. Po prostoriji rasporedite znakove obaveznog smjera desno ili lijevo, zabranjenog smjera, znak stop i sl. Zebru možete nacrtati kredom po podu. | **OŠ HJ** - A. 1. 1; A. 1. 2; A. 1. 5;  **PID OŠ**  - A. 1. 3; B. 1. 3; C. 1. 2.  **OŠ LK** - A. 1. 1.  **UKU** – A. 1. 2; A. 1. 4; B. 1. 1: B. 1. 4; C. 1. 2; C. 1. 3; D. 1. 2.  **OSR** – A. 1. 2; A. 1. 3; A. 1. 4  **GOO** - A. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. VRLO OSOBNA PRIČA**  **Opis aktivnosti**  ARAM HAČATURIJAN: PLES SABLJI, GAJANE  SKLADBU IZVODI ORKESTAR.  TO JE SKUPINA SVIRAČA KOJA SVIRA ZAJEDNO.  KORAČAJTE UZ SKLADBU.  IZVODI LI ORKESTAR SKLADBU POLAGANO ILI BRZO?  Učenici su podijeljeni u skupine. Za vrijeme slušanja skladbe u skupinama smišljaju priču koju jedan predstavnik skupine ispriča ostalima u razredu. Priča bi trebala imati uvod, središnji dio i završni dio, kojima bi se naglasili dijelovi skladbe. Početni i završni dio trebao bi imati iste elemente kako bi se isto naglasilo i u glazbi. |
| **III. NOVA REGULACIJA PROMETA U RAZREDU**  **Opis aktivnosti**  NAPRAVITE SEMAFOR ZA PJEŠAKE. JEDAN UČENIK NEKA UPRAVLJA SEMAFOROM.  KADA JE CRVENO, PRESTANITE PJEVATI, KADA JE ZELENO, NASTAVITE.  Učenici, zajedno s učiteljicom/učiteljem, izrađuju stilizirani semafor za pješake koji je s jedne strane crvene, a s druge zelene boje. Jedan učenik je policajac koji regulira promet. Kada policajac pokaže crveno svjetlo, učenici trebaju prestati pjevati, a nastaviti kada je na pješačkom semaforu zeleno. Učiteljica/učitelj potiče učenike na uočavanje neprimjerenog ponašanja sudionika u prometu, kako svojih najbližih, tako i svih ostalih. |